Els treballs a l´entorn de l´Espai Baladre estaran enllestits a finals de mes
17 octubre 2019

## Els treballs a l´entorn de l´Espai Baladre estaran enllestits a finals de mes17 octubre 2019Última actualització: 14 juliol 2025

![](../gestion/img/IMG_2103.jpg)  
  

**El vice-Alcalde i regidor delegat d’Urbanisme, Josep Alandete,** realitzava ahir dimecres una visita tècnica a les obres d’urbanització de l’entorn de l’Espai Baladre, que finalitzaran a finals d’aquest mes d’octubre. Li acompanyaven el **regidor delegat de Polítiques Econòmiques, Indústria, Comerç i Innovació, Ferran Martínez**, el Cap de servei de Planificació Urbanística de l’Ajuntament, Josep Blasco, el director facultatiu de l’obra i tècnic municipal, Iñaki Belda, l’aparellador, Vicent Sevila, i el delegat i el cap d’obra de l’empresa constructora, COMSA.

        A hores d’ara, s’està completant l’actuació sobre 12.500 m2, la zona enjardinada, amb la sembra de la gespa (11.000 m2), col·locant-hi el sistema de reg, instal·lant l’enllumenat públic... S’hi han creat camins amb diferents tractaments i s’hi ha tancat l’espai amb 6 accessos controlats.

        L’actuació també contemplava l’adequació del carrer Vicente Calderón, on s’hi ha reduït la calçada, ampliant voreres i zones d’aparcament.